Pete Sampras

**Petros "Pit" Sampras** (, 12. avgust 1971., Vašington) je bivši profesionalni američki teniser grčkog porekla. U toku svoje 15-o godišnje karijere osvojio je 14 Grend slem turnira iz 52 pokušaja (dva Otvorena prvenstva Australije, sedam Vimbldona i pet Otvorenih prvenstava SAD). Sampras je na ATP listi bio prvi teniser sveta skoro šest godina, ukupno 286 nedelja, što je treći rezultat u muškoj pojedinačnoj konkurenciji.

Sampras je Vimbldon osvojio sedam puta (rekord svih vremena koji deli sa Vilijamom Renšavom) i 5 titula na US openu (rekord koji deli sa Džimijem Konorsom i Rodžerom Federerom). Bad Kolins ga je proglasio za jednog od pet najboljih tenisera svih vremena, a teniski magazin *TENNIS Magazine* ga je imenovao najboljim teniserom od 1965. do 2005. 17. jula 2007. Sampras je uključen u "Međunarodnu tenisku dvoranu 
slavnih".

## Detinjstvo

Pit se rodio u Vašingtonu, SAD, kao treći sin Samija i Džordžije Sampras. Njegova majka je grčki emigrant, a otac polu Grk, a polu Jevrej. Mladi Samras je prvi reket pronašao u podrumu svoje kuće i potom je proveo sate udarajući lopticu o zid. 1978. godine, porodica Sampras se preselila u Palos Verdes, Klifornija. Toplija klima koja je tamo vladala dozvolila je sedmo-godišnjem Pitu da igra tenis još više. Kada su se Samprasovi pridružili lokalnom teniskom klubu, njegov talenat je odmah primećen. Trener mu je postao Piter Fišer, pedagog i veliki teniski poznavalac, i njih dvojica su zajedno radili sve do 1989. Fišer je mnogo pomogao Samprasu i bio je zaslužan za to što se njegov dvoručni bekhend pretvorio u jednoručni. Time su uvećane Pitove šanse da osvoji najprestižniji turnir na travi - Vimbldon.

## Teniska karijera

Sampras je u petnaestogodišnjoj profesionalnoj teniskoj karijeri osvojio 64 titule, od čega su 14 sa Grend slem turnira. U bogatoj riznici nalazi se sedam titula sa Vimbldona, dve iz Australije, sa Australien opena, pet sa US opena, ali zato nijedna sa Roland Garosa. To je i jedini grend slem turnir koji nije uspeo da osvoji.

Do prvog mesta ATP liste Sampras je prvi put stigao 12. aprila 1993. godine. Tokom karijere na mestu rezervisanom za najboljeg Sampras je bio 286 nedelja ukupno, i od toga je 102 proveo uzastopno, od 15. aprila 1996. do 30. marta 1998. godine.

Pit se zvanično oprostio od tenisa u 32. godini, na ceremoniji pred otvaranje US opena 2003. godine. Tokom karijere od nagrada na turnirima zaradio je 43 280 489 $, sedamnaest miliona više nego što je do tog trenutka zaradio njegov najveći protivnik, Andre Agasi.

Ušao je u ITF hol slavnih 17. jula 2007. godine.

### Stil igre

Zbog ubojitog servisa i razornog voleja, Sampras je dobio nadimak *Pit Pištolj*. Svojevrstan rekord Sampras je napravio 1993. godine kada je tokom sezone odservirao ukupno 1.011 as udaraca. *Uvek sam želeo da serviram kao Pit, ali nisam uspevao. Hteo sam da imam forhend kao on, opet mi nije išlo. Na kraju, pokušao sam da budem lepo vaspitan kao on. Treba li da kažem da ni u tome nisam uspeo*, rekao je Džon Mekinro.

### Rivalstvo s Andreom Agasijem
Karijeru Pita Samprasa obeležilo je i stalno rivalstvo s Andreom Agasijem. Ostaće upamćeno da su 1995. godine Sampras i Agasi svoje učešće u Dejvis kupu uslovili učešće onog drugog. Razlog tome bio je strah da će neučešće u mečevima Dejvis kupa jednom od njih obezbediti prednost pred Rolan Garos.

## Rekordi i dostignuća

* Ima 14 osvojenih grend slem titula u muškoj pojedinačnoj konkurenciji.
* Sampras je, zajedno sa Federerom, rekorder po broju titula u muškoj pojedinačnoj konkurenciji na Vimbldonu, tokom open ere. Osvojio ih je sedam.
* Sampras je jedini teniser koji je završio na 1. mestu ATP liste na kraju sezone šest godina u nizu.
* Sampras je najmlađi teniser koji je osvojio Otvoreno prvenstvo Amerike, sa 19 godina i 28 dana (1990).
* U karijeri ima 762 pobede i 222 poraza. Pobedio je u 77% svih mečeva tokom svoje petnaest godina duge karijere.
* Osvojio je 11 titula iz ATP Masters serije. Po broju masters titula, nalazi se na petom mestu, iza Andrea Agasija (17), Rodžera Federera (24), Novak Djokovića  i Rafaela Nadala (27).
* Proveo je dvanaest godina u samom vrhu svetskog tenisa. Za tih dvanaest godina bio je top 10 igrač, a jedno vreme, naravno, i prvi reket planete.
* Sampras i (sedam puta Vimbldon i pet puta Otvoreno prvenstvo Amerike, kao i Federer), Bjern Borg (pet puta Vimbldon i šest puta Rolan Garos) su jedini teniseri koji su više od pet puta osvajali dva različita grend slem turnira.
* Jedno vreme bio je rekorder i po svojoj zaradi u karijeri, tokom koje je zaradio 43.280.489 dolara. Taj rekord je 2008. srušio Rodžer Federer (53.362.068).

## Privatni život

Pit Sampras je od 2000. u braku sa američkom glumicom Bridžet Vilson sa kojom ima dva sina.

## Grend slem finala (18)
### Pojedinačno (18)
#### Pobede (14)
Jedini grend slem koji Sampras nikada nije osvojio je Rolan Garos, iako je pobedio na 14 grend slem turnira i time je na drugom mestu po broju pobeda.

#### Porazi (4)

## Finala u pojedinačnoj konkurenciji

### Pobjede

### Porazi

## Rezultati protiv drugih tenisera
### Teniske legende
Pobede i porazi Pita Samprasa u mečevima protiv drugih uspešnih i poznatih tenisera:

* Andre Agasi 20—14
* Boris Beker 12—7
* Mats Vilander 2—1
* Stefan Edberg 8—6
* Goran Ivanišević 12—6
* Jevgenij Kafeljnikov 11—2
* Gustavo Kuerten 2—1
* Džim Kurije 16—4
* Džon Mekinro 3—0
* Majkl Čeng 12—8

### Aktivni teniseri
Pobede i porazi Pita Samprasa u mečevima protiv tenisera koji su još uvek aktivni:

* Karlos Moja 3—1
* Danijel Nestor 1—0
* Endi Rodik 1—2
* Marat Safin 3—4
* Rodžer Federer 0—1
* Lejton Hjuit 4—5

## Nagrade
* 1990: Nagrada ATP za igrača koji je najviše napredovao
* 1993-1988: Nagrada ATP za igrača godine
* 1993-1998: ITF svetski šampion
* 1997: Sportista godine po izboru Međunarodnog olimpijskog komiteta
* 2005: 1. mesto na listi 40 najvećih tenisera i teniserki u istoriji open ere (1965-2005) po izboru magazina *TENNIS*

## Reference

## Povezano
* Pobednici Rolan Garosa — muški pojedinačno

## Literatura
* 1996: *Sampras: A Legend in the Works* autora Bada Kolinsa i H. A. Benama

## Vanjske veze
* Zvanična prezentacija 
* Pit Sampras na sajtu ATP
* Pit Sampras  na sajtu ITF
* Pit Sampras  na sajtu Dejvis kupa
* Pit Sampras na sajtu ITF hola slavnih